CELEX: 32017D1518
Language: bg
Date: 2017-08-31 00:00:00
Title: Решение (ЕС) 2017/1518 на Комисията от 31 август 2017 година за потвърждаване на участието на Ирландия в Регламент (ЕС) 2017/353 на Европейския парламент и на Съвета за замяна на приложения А и Б към Регламент (ЕС) 2015/848 относно производството по несъстоятелност

1.9.2017   
            
            
               BG
            
            
               Официален вестник на Европейския съюз
            
            
               L 226/30
            
         РЕШЕНИЕ (ЕС) 2017/1518 НА КОМИСИЯТА
   от 31 август 2017 година
   за потвърждаване на участието на Ирландия в Регламент (ЕС) 2017/353 на Европейския парламент и на Съвета за замяна на приложения А и Б към Регламент (ЕС) 2015/848 относно производството по несъстоятелност
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Протокол (№ 21), приложен към Договора за Европейския съюз и към Договора за функционирането на Европейския съюз, относно позицията на Обединеното кралство и Ирландия по отношение на пространството на свобода, сигурност и правосъдие, и по-специално член 4 от него,
   като има предвид, че:
   
               (1)
            
            
               С писмо от 7 юни 2017 г. Ирландия уведоми за желанието си да приеме и да се обвърже с Регламент (ЕС) 2017/353 на Европейския парламент и на Съвета (1).
            
         
               (2)
            
            
               Няма специални условия за участието на Ирландия в горепосочения регламент и не са необходими преходни мерки. Комисията отбелязва, че Ирландия е обвързана от Регламент (ЕС) 2015/848 на Европейския парламент и на Съвета (2) и мярката, засегната от настоящото уведомление на Ирландия, просто актуализира приложението към посочения регламент, съдържащо списъка на националните производства по несъстоятелност.
            
         
               (3)
            
            
               Участието на Ирландия в Регламент (ЕС) 2017/353 следва да бъде потвърдено.
            
         
               (4)
            
            
               С цел да се позволи на Ирландия да прилага Регламента относно производството по несъстоятелност с приложение А към него, заменен с Регламент (ЕС) 2017/353 възможно най-бързо, настоящото решение следва да влезе в сила в деня след публикуването му,
            
         ПРИЕ НАСТОЯЩОТО РЕШЕНИЕ:
   Член 1
   Участието на Ирландия в Регламент (ЕС) 2017/353 е потвърдено.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 31 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  Регламент (ЕС) 2017/353 на Европейския парламент и на Съвета от 15 февруари 2017 г. за замяна на приложения А и Б към Регламент (ЕС) 2015/848 относно производството по несъстоятелност (ОВ L 57, 3.3.2017 г., стр. 19).
   
      (2)  Регламент (ЕС) 2015/848 на Европейския парламент и на Съвета от 20 май 2015 година относно производството по несъстоятелност (ОВ L 141, 5.6.2015 г., стр. 19).